У 2012 годзе на аснове загада камітэта па адукацыі Мінгарвыканкама ад 30 чэрвеня № 233 было зацверджана Палажэнне аб рэсурсным цэнтры, вылучаны пляцоўкі. На базе рэсурсных цэнтраў па інфармацыйных тэхналогіях (гімназіі №№ 5, 10, 13, 15, 16, 21, 37, сярэднія школы №№ 30, 55, 101, 196, Мінскі дзяржаўны каледж электронікі), а потым і на базе прадметных рэсурсных цэнтраў, якія ёсць у кожным раёне Мінска, праводзілася работа па падрыхтоўцы ўстаноў адукацыі сталіцы да выкарыстання новых тэхналогій і методык, эксперыментальнай, інавацыйнай дзейнасці. Дзейнасць рэсурсных цэнтраў сапраўды рознабаковая. Яна ўключае і работу з навучэнцамі, і сеткавае ўзаемадзеянне з іншымі ўстановамі раёна. Да гэтай работы паступова сталі падключацца не толькі школы і гімназіі, але і іншыя ўстановы дадатковай (МДГАЦ “Лідар”), прафесійнай адукацыі. Быў створаны гарадскі каардынацыйны савет па сеткавым узаемадзеянні, на якім разглядаюцца вынікі работы, дасягненні, праблемы ў арганізацыі дзейнасці рэсурсных цэнтраў.